- Միշտ զգուշությամբ եմ խոսում այն ամենի մասին, ինչ կատարվում է մեր թատրոնում և հեռուստաէկրանին: Զգուշությամբ եմ խոսում, որովհետև ցանկանում եմ հասկանալ, թե ինչու են ոմանք այսօր բալագանայինը շփոթում բարձր արվեստի հետ: Իհարկե, մարդիկ ուզում են զվարճանալ, գոնե արվեստի միջոցով հեռանալ սոցիալական խնդիրներից: Բայց աններելի է, երբ ամեն մի հիմարաբանություն մատուցվում է որպես արվեստ: Երևի ժամանակն է, որպեսզի մենք լրջորեն քննարկենք մեր կատակերգության խնդիրները, մտածենք այն մասին, որ ձևավորվի բարձր գրականություն, ինչն էլ կօգնի ստեղծելու կատակերգական ուշագրավ ներկայացումներ և հեռուստատեսային շարքեր: Մեր թատերգության մեջ կատակերգությունը կարծես հեռացել է: